**LETËRSI 11**

**Test Tremujori I**

**Viktor Hygo “Katedralja e Parisit” (fragment)**

|  |  |  |  |
| --- | --- | --- | --- |
| **Tematika** | **Niveli I** | **Niveli II** | **Niveli III** |
| Njohuritë dhe aftësitë e nxënësve për analizën e një teksti letrar, letërsia romantike  Të njohurit dhe të kuptuarit e tekstit (fragmentit)  Veçori të stilit të autorit | **Pyetja 1, 1 p**  **Pyetja 2, 1 p**  **Pyetja 3, 1 p**  **Pyetja 4, 1 p**  **Pyetja 5, 1 p**  **Pyetja 7, 3 p**  **Pyetja 8, 2 p** | **Pyetja 6, 1 p**  **Pyetja 9, 2 p**  **Pyetja 10, 2 p**  **Pyetja 11, 3 p**  **Pyetja 12, 2 p** | **Pyetja 13, 4 p**  **Pyetja 14, 1 p** |
| Gjithsej 25 pikë | 10 pikë ose 40 % | 10 pikë ose 40% | 5 pikë ose 20% |

**1**

Befas, në këtë çast, ai pa se njerëzit që ishin përqark u hoqën mënjanë. Nga turma doli një vajzë e veshur me rroba të çuditshme. Atë e ndiqte pas një dhi e vogël, e bardhë, me brinjë ngjyrë ari. Vajza kishte në duar një dajre. Syri i Kuazimodos shkreptiu. Ishte ajo cigania, të cilën një natë më parë ai ishte mundur ta grabiste: për këtë faj, me sa kuptonte ai ashtu turbull, po e ndëshkonin tani, gjë që nuk ishte aspak e vërtetë, sepse ai po ndëshkohej vetëm ngaqë kishte pasur fatkeqësinë të gjykohej prej një shurdhi, duke qenë edhe vetë shurdh. Pandehu se vajza kishte ardhur për t'u hakmarrë dhe për ta goditur si të gjithë të tjerët. Dhe vërtet, Kuazimodo pa se ajo po ngjitej me të shpejtë përpjetë shkallëve. Dufi dhe zemërimi po i zinin frymën: ai do të donte ta përmbyste shtyllën e turpit; dhe sikur shkreptima që lëshonte syri i tij të mund të digjte, cigania do të ishte bërë shkrumb e hi, përpara se të arrinte në platformë. Ajo iu qas në heshtje të dënuarit, që më kot po dridhej në verigat e veta, për t'iu larguar asaj dhe pasi hoqi nga brezi një pagur, e afroi me ngadalë te buzët e zhuritura të fatziut. Atëherë ai sy i thatë e i buhavitur lëshoi një lot, i cili rrodhi ngadalë nëpër atë fytyrë të shëmtuar dhe të çakërritur nga dëshpërimi. Ndoshta ishte i pari lot që po derdhte fatziu në jetën e tij. Ndërkaq, ky dukej se po harronte të pinte.

**2**

Papritmas, në çastin kur ndihmësit e xhelatit do të zbatonin urdhrin e dhënë me gjakftohtësi nga Sharmolyt, ai njeri kapërceu parmakun e galerisë dhe e kapi tërkuzën me këmbë, me gjunjë dhe me duar, pastaj rrëshqiti tatëpjetë fasadës së katedrales dhe, si ajo pika e shiut që shket tatëpjetë një xhami, rendi te të dy ndihmësit e xhelatit, me shkathtësinë e një maceje që bie nga çatia. I rrëzoi ata përdhe me dy grushtat e tij të fuqishëm, rrëmbeu me njërën dorë ciganen, siç rrëmben një fëmijë kukullën dhe, pasi e ngriti vajzën përmbi kokën e tij, e solli në kishë, duke sokëllitur me një zë butës: Strehim!

Kjo u bë me aq shpejtësi, saqë po të kishte ndodhur natën, të pranishmit mund ta kishin parë këtë skenë në dritën e një vetëtime të vetme. Strehim, strehim - përsëriti turma dhe duartrokitjet e dhjetë mijë duarve e bënë syrin e vetëm të Kuazimodos të shndriste nga gëzimi dhe nga krenaria.

**1. Sfondi i romanit “Katedralja e Parisit” është: 1 pikë**

a) historik

b) mesjetar

c) klasik

d) neoklasik

**2. Romani përshkohet nga ideja e: 1 pikë**

a) shëmtisë fizike dhe bukurisë shpirtërore

b) luftës mes të mirës dhe të keqes

c) aventurave romantike dhe zhgënjimeve

d) paragjykimeve të turmës dhe besëtytnive të kohës

**3. Cila është teknika e përdorur nga Hygoi për të nxjerrë në pah madhështinë e katedrales përkundër gjallërisë së sheshit, ku mblidhet turma? 1 pikë**

a) epiteti

b) hiperbola

c) antiteza

d) kontrasti

**4. Çfarë i bashkon këto dy pjesë të shkëputura nga romani? 1 pikë**

a) Dënimi që kanë marrë personazhet

b) mënyra si sillet turma kundrejt tyre

c) mënyra si ata reagojnë ndaj turmës

d) mënyra si i vijnë në ndihmë njëri-tjetrit

**5. Akti i rrëmbimit të Esmeraldës nga Kuazimodo është shprehje e: 1 pikë**

a) sfidës ndaj shoqërisë së padrejtë

b) dhunës ndaj vajzës së pambrojtur

c) protestës ndaj priftit

d) dashurisë për Esmeraldën

**6. Në rrjedhën e ngjarjeve të romanit, gjestet e Kuazimodos dhe Esmeraldës karshi njëri-tjetrit, vijnë në rrëfim si: 1 pikë**  
a) rrjedhë logjike e ngjarjeve

b) veprim i mirëmenduar

c) kthesë e befasishme

d) shmangie nga linja kryesore e rrëfimit

**7. Evidentoni dy fjalët e para të fragmenteve. Cili është nënteksti i tyre?**

**Fjalët 1\_\_\_\_\_\_\_\_\_\_\_\_\_\_\_\_\_\_\_\_\_ 2\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2 pikë**

**Nënteksti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**8. Ç’ndjesi provon Kuazimodo kur sheh Esmeraldën të afrohet? (Fragmenti 1) Zgjedhjen mbështeteni me të paktën një detaj.**

**Ndjesia\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**Detaji\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**9. Gjeni mjetin stilistik që përdor autori për të përshkruar rrëmbimin e Esmeraldës. Ç’efekt pamor sugjeron ai?**

**Mjeti stilistik\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**Efekti pamor\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**10. Në fragmentet e mësipërme ndaluni te detaji i syrit të Kuazimodos. Ç’vlera merr ky detaj në plotësimin e figurës së tij?**

**Detaji i syrit jep:**

**1\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**2\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**11. Zbuloni në tekst një similitudë dhe komentojeni atë në kontekst.**

**Similituda \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**Komenti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2 pikë   
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**12. Evidentoni një nga veçoritë e stilit të Hygoit në tekst dhe shpjegoni përdorimin e saj.  
 2 pikë \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**13. Argumentoni me dy paragrafë pse Esmeralda dhe Kuazimodo janë personazhe të jashtëzakonshëm. Përgjigjen shoqërojeni me ilustrime.**

**Argument 1 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
Ilustrim \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**Argument 2 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë   
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ilustrim \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**14. Njeriu është i ndjeshëm përballë padrejtësive. Po ju si u ndjetë pasi lexuat tekstin?   
 1 pikë**

|  |  |  |  |  |  |  |  |
| --- | --- | --- | --- | --- | --- | --- | --- |
| Nota | 4 | 5 | 6 | 7 | 8 | 9 | 10 |
| Pikë | 0-6 | 7-9 | 10-12 | 13-15 | 16-19 | 20-22 | 23-25 |

**LETËRSI 11**

**Test Tremujori II**

**Honore de Balzak - “Xha Gorio” (fragment)**

|  |  |  |  |
| --- | --- | --- | --- |
| **Tematika** | **Niveli I** | **Niveli II** | **Niveli III** |
| Njohuritë dhe aftësitë e nxënësve për analizën e një teksti letrar, letërsia realiste  Të njohurit dhe të kuptuarit e tekstit (fragmentit)  Veçori të stilit të autorit | **Pyetja 1, 1 p**  **Pyetja 2, 1 p**  **Pyetja 3, 1 p**  **Pyetja 4, 1 p**  **Pyetja 5, 1 p**  **Pyetja 6, 1 p**  **Pyetja 7, 2 p**  **Pyetja 8, 2 p** | **Pyetja 9, 2 p**  **Pyetja 10, 2 p**  **Pyetja 11, 2 p**  **Pyetja 12, 3 p**  **Pyetja 13/a 1 p** | **Pyetja 13/b 2 p**  **Pyetja 14 3 p** |
| Gjithsej 25 pikë | 10 pikë ose 40 % | 10 pikë ose 40% | 5 pikë ose 20% |

“Ah, po të isha i pasur, po ta kisha ruajtur pasurinë time e të mos ua kisha dhënë, ato do të ishin këtu, do të më lanin faqet me të puthura!...

...Kurse tani s’kam asgjë! Ah, biri im i dashur, djali im i vetëm, më mirë që mbeta i braktisur dhe në mjerim! Të paktën, kur e duan fatzinë, ai është i sigurt që e duan me gjithë shpirt...Ato të dyja kanë zemër prej guri. Kaq e madhe ishte dashuria ime për to, saqë s’mbetej vend për dashurinë e tyre ndaj meje. Një at duhet të jetë gjithmonë i pasur, duhet t’i mbajë për freri fëmijët e tij, si kuajt hazdisur. Kurse unë rrija në gjunjë para tyre. Faqezezat!...

Nuk e dini ju se sa kujdeseshin ato për mua kohët e para të martesës së tyre! (Oh! Ç’martirizim mizor!) U dhashë të dyjave nga tetëqind mijë franga, s‘kishin si të silleshin keq me mua, as ato, as burrat e tyre. Pa t’i shikoje si më prisnin. “Këtu babush, atje babaçko”. Gjithnjë shtruar do ta gjeja tryezën tek ato, me një fjalë haja bashkë me burrat e tyre që më nderonin shumë. U dukej se unë diç kisha akoma. Pse vallë unë s’kisha folur kurrë për tregtinë time, një njeri që u jep të bijave nga tetëqind mijë franga prikë, e vlen që të përkujdesesh për të. Dhe, ato më s’dinin ç’të bënin, po u bënin nder parave të mia, jo mua. Ç’botë e qelbur! Ia kam pirë lëngun unë! Më shpinin në karrocë në teatër dhe, kur më pëlqente, rrija në mbrëmjet që bënin. Shkurt, ato s’e kishin për turp që ishin vajzat e mia. S’jam unë budalla, unë jo, mos kini merak, të gjitha i kam vënë re. Gjithë plumbat kanë goditur në shenjë dhe më kanë përshkuar zemrën. E shihja fare mirë unë që ma kishin me djallëzi; po qe sëmundje që s’kishte ilaç. Në tryezën e tyre rrija si mbi gjemba, s’e ndieja veten mirë si në tryezën e pensionit. Unë s’dija të thosha dy fjalë bashkë dhe, kur i pyeste dhëndurët e mirë ndonjë nga ata zotërinjtë e shoqërisë së lartë: “Kush është ky zotëria?”, ata i përgjigjeshin: “Është babai i florinjve, është i pasur”. “Hej, djalli!” – ia bënte ai dhe më vështronte me respektin që u bëhet florinjve. Po dhe në bezdiseshin ndonjëherë nga unë, ua shpërbleja dyfish me të mira atë bezdi. Fundja, kush është i përsosur? (Plagë e kam këtë të shkretë kokë!) Unë heq e vuaj tani gjithë sa mund të vuajë njeriu kur jep shpirt, o i dashur Eugjen, po të gjitha këto s’janë asgjë përpara dëshpërimit që më shkaktoi vështrimi i parë i Anastasisë, ai më dha të kuptoja se kisha thënë një marrëzi që e kisha fyer. Vështrimi i saj më futi në dhe të gjallë. Do të desha t’i mësoja të gjitha, por vetëm një gjë kuptova mirë: që isha i tepërt në këtë botë. O Perëndi! Po meqë ti e di se ç’të zeza kam hequr, meqë ti i ke numëruar thikat që kam marrë në atë kohë që më plaku, që më nxiu, që më vrau, që më thinji, pse më bën të vuaj sot? Unë e kam larë mëkatin që i kam dashur tepër. Ato janë shpaguar për dashurinë time, më kanë torturuar si xhelatë. Ah, sa budallenj janë prindërit! I doja aq shumë, saqë prapë shkova te to, si ai kumarxhiu në bixhoz. Vajzat e mia ishin vesi im: ato ishin padronet e mia, ishin gjithçka për mua!...(Më dhemb, më dhemb shumë, o zot! Mjekët, ku janë mjekët, sikur të ma hapnin kokën, nuk do vuaja kaq shumë.) Anastasinë! Delfinën! Dua t’i shoh! Dërgoni, merrini me policë, me forcë! Drejtësia është me mua, të gjithë janë me mua, natyra, Kodi Civil. Unë protestoj! Atdheu do të shkatërrohet, në qoftë se prindërit merren nëpër këmbë...

**1. Romani “Xha Gorio” i takon: 1 pikë**

a) humanizmit

b) romantizmit

c)  realizmit

d) modernizmit

**2. Tema kryesore e romanit është: 1 pikë**

a) shkatërrimi i familjes

b) etja për pasuri

c) përpjekjet e individit për të mbijetuar

d) fati i të riut në shoqërinë bashkëkohore

**3. Xha Gorio vuan nga: 1 pikë**

a) lakmia për pushtet

b) etja për para

c) dashuria për të bijat  
d) mungesa e një djali biologjik

**4. Në monolog përcillet: 1 pikë**

a) komenti i personazhit për raportin me të bijat

b) konstatimi i raportit që ka me të bijat

c) analizë e raportit me të bijat

d) përshkrimi i raportit me të bijat

**5. Ç’figurë e sintaksës poetike përftohet nga përsëritja e lidhëzës në: 1 pikë *që më nxiu, që më vrau, që më thinji***

a) anafora

b) polisindeti

c) elipsa

d) asindeti

**6. Në tekst shprehja *më futi në dhe të gjallë* është: 1 pikë**

a) aforizëm

b) shprehje frazeologjike

c) me kuptim të drejtpërdrejtë

d) figurë letrare

**7. Si do ta përkufizonit marrëdhënien e Xha Gorioit me Rastinjakun në këtë fragment? Mbështeteni mendimin me të paktën një ilustrim.**

**Përkufizimi:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **1 pikë**

**Ilustrimi:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **1 pikë**

**8. Përshkruani marrëdhëniet e Xha Gorioit me të bijat ashtu siç i tregon vetë ai. Ç’merr ai prej tyre? 2 pikë**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9. a) Si e cilëson personazhi  dashurinë për të bijat? 1 pikë**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**b) Ku qëndron forca shprehëse e këtyre fjalëve. 1 pikë**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**10. Cila është gjendja shpirtërore e Xha Gorioit në fragment? Çfarë e ka shkaktuar atë?  
 2 pikë**

**Gjendja shpirtërore:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Arsyeja:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**11. Si shfaqet roli i parasë në fragment? Si ka ndikuar ajo në jetën e xha Gorioit?**

**Paraja:**\_\_\_\_\_\_\_\_\_\_\_\_\_\_\_\_\_\_\_\_\_\_ **1 pikë**

**Ndikimi:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **1 pikë**

**12. Gjatë monologut, shprehjet në kllapa shënojnë çastet kulmore të gjendjes psikologjike të personazhit.**

**a) Zbuloni të paktën dy prej tyre.**

1)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **1 pikë**

2)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **1 pikë**

**b) Ç’tregon kjo për stilin e Balzakut?**  **1 pikë**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**13. a) Gjeni një rast të përdorimit të ironisë në fragmentin e mësipërm. 1 pikë**

Ironia\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**b) Analizo përdorimin e saj. 2 pikë**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**14. Ndaluni në tipizimin e figurës së Xha Gorioit. Si realizohet në fragment kjo veçori e stilit të autorit? 2 pikë**

**Përgjigjen ilustrojeni me detaje nga teksti ose romani në tërësi.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |
| --- | --- | --- | --- | --- | --- | --- | --- |
| Nota | 4 | 5 | 6 | 7 | 8 | 9 | 10 |
| Pikë | 0-6 | 7-9 | 10-12 | 13-15 | 16-19 | 20-22 | 23-25 |

**LETËRSI 11**

**Test Tremujori III**

**Gustav Flober - “Zonja Bovari” (fragment)**

|  |  |  |  |
| --- | --- | --- | --- |
| **Tematika** | **Niveli I** | **Niveli II** | **Niveli III** |
| Njohuritë dhe aftësitë e nxënësve për analizën e një teksti letrar, letërsia realiste  Të njohurit dhe të kuptuarit e tekstit (fragmentit)  Veçori të stilit të autorit | **Pyetja 1, 1 p**  **Pyetja 2, 1 p**  **Pyetja 3, 1 p**  **Pyetja 4, 1 p**  **Pyetja 5, 1 p**  **Pyetja 6, 1 p**  **Pyetja 7, 2 p**  **Pyetja 8/a, 2 p** | **Pyetja 8/b, 3 p**  **Pyetja 9, 3 p**  **Pyetja 10, 2 p**  **Pyetja 11, 2 p** | **Pyetja 12, 3 p**  **Pyetja 13, 2 p** |
| Gjithsej 25 pikë | 10 pikë ose 40 % | 10 pikë ose 40% | 5 pikë ose 20% |

Ema sillte ndër mend ditën e martesës dhe përfytyronte veten aty, mes grurit, në shtegun e vogël, kur ecnin drejt kishës. Përse pra nuk kishte rezistuar, nuk ishte lutur e stërlutur ajo? Jo vetëm që s'e bëri këtë, por përkundrazi, ajo fluturonte nga gëzimi, pa e vënë re as vetë humnerën drejt së cilës po turrej... Ah! Sikur, atëherë kur ruante freskinë e bukurisë së saj, para cenimit që i solli martesa dhe zhgënjimi që pësoi nga dashuria jashtëmartesore, të kishte mundur t'ia kishte besuar jetën ndonjë zemre fisnike, duke iu shkrirë në një të vetme virtyti, dashuria, epshet dhe detyra bashkëshortore, nuk kishte për të rënë kurrë nga një lumturi aq e lartë. Mirëpo ajo lumturi ishte, pa dyshim, një gënjeshtër e sajuar për të venitur çdo dëshirë. Ajo e dinte tani vogëlsinë e pasioneve, që arti e zmadhonte jashtë mase. Duke u përpjekur, pra, të largonte mendjen prej andej, Ema nuk donte të shihte gjë tjetër në këtë ripërsëritje të dhembjeve të saj, veçse një fantazi plastike për të zbavitur sytë dhe, bile, buzëqeshte përbrenda saj me një mëshirë përbuzëse, kur u duk në fund të skenës, nën portën prej kadifeje, një burrë i veshur me një pallto të zezë...

Dashnori i fyer vringëllinte shpatën e zhveshur... Ai duhej të kishte, mendonte ajo, një dashuri të pashtershme aq sa e derdhte mbi turmë me gjithë atë afsh. Tërë dëshirat e mekura të saj për t'u treguar mospërfillëse, shuheshin përpara poezisë së rolit që e pushtonte të tërën dhe, e magjepsur prej atij njeriu skenik, që e bëri për vete me vegullinë e personazhit që luante, ajo u përpoq të përfytyronte jetën e saj, atë jetë të bujshme, të jashtëzakonshme, të shkëlqyer, të cilën edhe ajo, në fund të fundit, mund ta kishte bërë po të kishte dashur fati. Ata do të ishin njohur, do ta kishin dashur njëri-tjetrin. Ajo do të ishte udhëtuar bashkë me të nëpër gjithë mbretëritë e Evropës, kryeqytet më kryeqytet, duke marrë pjesë si në lodhjet dhe në krenarinë e tij, duke mbledhur lule që do t'i hidhnin atij, duke ia qëndisur vetë kostumet; pastaj çdo mbrëmje, ulur në fund të një lozhe, do të priste me gojë hapur shfrehjet e atij shpirti, që do të këndonte vetëm për të. Ai do ta shihte që nga skena, ndërsa ishte duke luajtur. Por befas, sa s'u marros; ai po e shihte, kjo ishte me siguri. Asaj i vinte të vraponte e të hidhej drejt e në krahët e tij, që ta mbronte fuqia e tij, si në mishërimin e vetë dashurisë, dhe t'i thoshte, t'i bërtiste: "Rrëmbemë, merrmë me vete e t'ia mbathim! Për ty, për ty e kam gjithë afshin e shpirtit dhe gjithë ëndrrat e mia!" Perdja u ul.

**1. Ema Bovari është gruaja që: 1 pikë**

a) dëshiron të japë e të marrë dashuri

b) e sheh jetën drejt e në sy

c) përpiqet të mbijetojë

d) njeh veten dhe botën

**2. Zonja Bovari është fatkeqe sepse: 1 pikë**

a) besoi fort tek ëndrra për një dashuri romantike

b) i shoqi nuk e kuptonte natyrën e saj

c) u detyrua të jetonte në provincë

d) i përshtatej realitetit

**3. Në roman dy bashkëshortët (Ema dhe Sharli) jepen në kundërvënie me njëri-tjetrin. Ku e ka burimin kjo kundërvënie? 1 pikë**

a) te mungesa e dashurisë

b) te moskuptimi

c) te varfëria

d) te interesat e ndryshme

**4. Në fragment zonja Bovari shfaqet si: 1 pikë**

a) gruaja e pakënaqur nga martesa

b) femra e zhgënjyer edhe nga lidhjet jashtëmartesore

c) femra romantike që vazhdon ëndërron, pavarësisht zhgënjimeve

d) gruaja e devotshme, që i rri pranë bashkëshortit

**5. Mjedisi ku jeton (provinca) në sytë e Emës është: 1 pikë**

a) arratisje nga realiteti i ashpër

b) shpëtimi drejt të ardhmes së ndritur

c) vendi ku gjen paqen dhe qetësinë shpirtërore

d) vendi ku ëndrrat bëhen zhgjëndrra

**6. Nisur nga romani dhe e reja që solli Floberi në letërsinë botërore, Bovarizmi si fenomen ka në thelb: 1 pikë**

a) dëshirën e zjarrtë dhe të fuqishme të shpirtit për të arritur majat

b) konfliktin mes iluzionit dhe realitetit

c) ëndërrimin për heroizma, që burojnë nga një zemër e trazuar

d) dhembjen e dëshpëruar për arratisje nga realiteti

**7. Në cilin mjedis ndodhet Ema? Shkruani dy detaje për ta ilustruar.**

**Mjedisi\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**Detaje\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**8. a) Lexoni me vëmendje paragrafin e parë. Si do ta përkufizonit gjendjen e Emës? Përgjigjen mbështeteni me një ilustrim.**

**Gjendja e Emës\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**Ilustrimi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**b) Në ç’raport qëndron paragrafi i dytë me paragrafin e parë përsa i përket tipareve që shfaq Ema? Me cilin mjet stilistik realizohet ky raport? Ilustroni mendimin tuaj me detaje.**

**Raporti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**Mjeti stilistik\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**Ilustrimi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**9. Në fragment duket sikur diçka paralajmërohet. Përse bëhet fjalë? Cilat janë shenjat paralajmëruese të saj?**

**Paralajmërim për\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**Shenjat paralajmëruese 2 pikë**

**1\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**10. Ema vazhdon të ëndërrojë. Ku duket kjo? Përse të ëndërruarit është bërë pjesë e karakterit të saj?**

**Kjo duket kur\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**Të ëndërruarit \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**11. *"Rrëmbemë, merrmë me vete e t'ia mbathim!"* Këto fjalë janë vendosur mes thonjëzash. Ç’mjet gjuhësor është përdorur? Cili është nënteksti i këtyre fjalëve?**

**Mjeti gjuhësor\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**Funksioni\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**12. Floberi harmonizon natyrshëm kalimin nga një gjendje në tjetrën. Interpretoni një veçori të stilit të autorit që lidhet me këtë mjet artistik.**

**Veçoria\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 pikë**

**Interpretimi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2 pikë**

**13. Çfarë pasojash mund të ketë në jetën e njeriut, nëse ai nuk përshtatet me realitetin? Jepni gjykimin tuaj përmes dy argumenteve. (Referojuni rastit të zonjës Bovari.) 2 pikë**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |  |  |
| --- | --- | --- | --- | --- | --- | --- | --- |
| Nota | 4 | 5 | 6 | 7 | 8 | 9 | 10 |
| Pikë | 0-6 | 7-9 | 10-12 | 13-15 | 16-19 | 20-22 | 23-25 |